เรื่องร้องเรียน (ไม่ระบุ) วันที่ 2022-07-06 04:42:01 — แขวงดินแดง เขตดินแดง กรุงเทพมหานคร
เสนอแนะให้สำนักการแพทย์และสำนักอนามัย ปรับเพิ่มการบริการเชิงรุกในการดูแลประชาชน โดย กำหนดแพทย์ ทันตแพทย์ พยาบาล เภสัชกร สัญจรทุกวันใดวันหนึ่งในแต่ละสัปดาห์ตามแต่จำนวนบุคลากรจะอำนวยในแต่ละพื้นที่ โดยไปออกหน่วยตามวัด ตามจุดที่ชุมชนอยู่ เพื่อลดภาระในการที่ประชาชนจะต้องเดินทาง ลางาน หยุดกิจการค้าขาย หยุดรับจ้างชั่วคราวเพื่อไปโรงพยาบาลหรือศูนย์บริการสาธารณสุข โดยให้นำเครื่องอ่านบัตรประชาชนไปด้วย แล้วให้ประชาชนที่มารับบริการเบิกจ่ายได้ตามสิทธิของแต่ละคน หากไม่มีสิทธิ์ แต่ประสงค์จะตรวจจะรับยา ก็ให้จ่ายเอง คิดว่าน่าจะเป็นการช่วยส่งเสริมสุขภาพ ป้องกันการเป็นโรคที่รุนแรง กว่าจะได้เดินทางไปรักษา แต่ประชาชนมีโอกาสพบบุคลากรทางการแพทย์ก่อน อาจเจ็บป่วยไม่ร้ายแรง เพราะตรวจพบแต่เนิ่นๆ จากการออกหน่วยลักษณะนี้ ลองพิจารณาดูครับ